สวัสดีค่ะ พอดีหนูมีอาการเลือดออกจากช่องคลอดแต่คิดว่าไม่น่าจะใช่ประจำเดือนค่ะ ประจำเดือนของหนูล่าสุดคือวันที่ 23-26 ธันวาคมค่ะ และเมื่อวันที่ 3-6 ได้มีเพศสัมพันธ์วันละครั้ง เลือดเริ่มออกมาวันที่ 8 จนถึงวันนี้ ลักษณะเป็นเลือดสดและมีลิ่มเลือด มีอาการปวดท้องน้อยนิดหน่อยเป็นบางวันค่ะ อยากทราบว่าอาการนี้เกิดจากการมีเพศสัมพันธ์ใช่มั้ยคะ แล้วมีอันตรายมั้ยคะ อาการนี้สามารถรักษาให้หายได้เองหรือต้องพบแพทย์คะ รบกวนด้วยนะคะ ขอบค่ะ
สวัสดีค่ะ หากประจำเดือนมาวันที่ 23-26 ธ.ค. แล้วได้มีเพศสัมพันธ์ในวันที่ 3-6 ม.ค. ถือว่าไม่ใช่ระยะปลอดภัย ย่อมมีโอกาสที่จะตั้งครรภ์ได้สำหรับเลือดที่ออกในวันที่ 8 ม.ค.จนถึงวันนี้ อาจเกิดจากสาเหตุ เช่น1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม ท้องนอกมดลูก เป็นต้น โดยเลือดที่ออกในวันที่ 23-26 ธ.ค. อาจไม่ใช่ประจำเดือนก็ได้2. มีการอักเสบติดเชื้อในโพรงมดลูก ซึ่งมักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในวัยกลางคนขึ้นไป4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย5. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้นดังนั้น ในเบื้องต้น แนะนำควรลองตรวจหาการตั้งครรภ์ดูก่อน หากตรวจไม่พบ ก็ให้สังเกตเลือดที่ออก หากเลือดยังคงไม่หยุดไหล หรือหยุดไหล แต่กลับมีมีเลือดออกมาบ่อยๆ อีก หรือยังมีปวดท้องน้อยต่อเนื่อง แนะนำควรไปพบสูติ-นรีแพทย์เพื่อตรวจหาสาเหตุและรักษาค่ะ